Марко Ганчев
Поглед отстрани

chitanka.info

Какво не бях — вода и пара,

и звезден прах, и земна пръст,

и всичко, дето тая стара

природа го върти на пръст.

Природата не ме потули

из хаоса през тоя век,

а мойта бройка молекули

превърна в образ на човек.

И рече ми: „От кръговрата

на атомите излезни

да видиш как стоят нещата,

като се гледат отстрани!“.

Видях. Поисках да разправя.

Но тя с досада спря ме: „Знам!“.

Защо повика ме тогава?

Сърдит съм, ще се върна там.

1981

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.